Jornada de retrobament amb la música tradicional valenciana
26 de setembre 2018

![](/media/ybgdg1ar/30_c_reencuentromusicatradicional_02.jpg)  

El departament de Cultura ha programat dos concerts per al diumenge, 30 de setembre, dins de la programació de l'agenda cultural de tardor. D'una banda, a les 12 hores tindrà lloc un concert d'intercanvi de l'associació _Amics de la Música Tradicional (A. M. T.) Germans Caballer Dolçainers de Sagunt i del Grup Cudol_, que serà en el Centre Cultural Mario Monreal l'entrada del qual serà gratuïta fins a completar aforament. Aquesta jornada està pensada per a compartir la música característica de València i que forma part de la cultura popular.

  

D'altra banda, la Banda de la Lira Saguntina interpretarà ‘Retrobem la nostra música’ sota la direcció de Rafael Doménech. El concert començarà a les 19.30 hores en l'auditori Joaquín Rodrigo. L'entrada també és gratuïta. Amb aquests concerts s'inaugurarà la temporada musical de tardor a Sagunt. 

  

El regidor de Cultura, José Manuel Tarazona, ha assenyalat que “**ja estem prop de la celebració de la festa del 9 d'octubre i per açò potenciem els concerts de música popular i arrels**”. Tarazona ha assegurat que sengles actuacions estaran interpretades per grups i bandes de renom de la localitat, com el són Germans Caballer Dolçainers de Sagunt, Grup Cudol i la Banda Lira Saguntina.

  

![](/media/vnbi51ec/30_c_reencuentromusicatradicional_01.jpg)  

*   [](http://www.facebook.com/sharer.php?u=https://aytosagunto.es/va/actualitat/jornada-de-retrobament-amb-la-musica-tradicional-valenciana/ "Facebook")
*   [](http://twitter.com/share?url=https://aytosagunto.es/va/actualitat/jornada-de-retrobament-amb-la-musica-tradicional-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/jornada-de-retrobament-amb-la-musica-tradicional-valenciana/ "Linked In")
*   [](mailto:?body=https://aytosagunto.es/va/actualitat/jornada-de-retrobament-amb-la-musica-tradicional-valenciana/)